title: Tinamou
text: An tinamoued a zo evned a-orin eus Kreiz ha Suamerika. Tennañ a reont d'ar skilgegi ha d'ar c'hlujiri gant ur c'horf krenndev ha divaskell bihan.
  
  Doareoù pennañ 
  Dre vras eo gell pe c'hris o fluñv, alies gant brizhennoù pe roudennoù teñval. Bihan eo o fenn ha hir a-walc'h o gouzoug. Diouzh ar spesadoù eo etre 150 g ha 2 kg o fouez, hag etre 15 ha 50 cm o hirder. Berr eo o divaskell ha n'int ket gwall varrek da nijal.
  
  Heñvel eo ar pared ouzh ar parezed.
  
  Boued 
  Turiañ a reont an douar gant o figos hag en em vagañ diwar greun, gwrizioù, frouezh, artropoded (amprevaned, kevnid...) hag a-wechoù mellkeineged bihan (glazarded, gleskered, logod).
  
  Preizhataet e vezont gant an dud, al lern, an tatoued hag ar skoñsed. Klask a reont en em zifenn diouzh o freizhataerien dre chom difiñv. Pa vezont diskoachet e nijont kuit ha mont da guzh er strouezh un tammig pelloc'h.
  
  Gouennañ 
  Da vare an embarañ en em vod ar parezed a strolladoù bihan (betek 4 evn) evit klask ur par. Hemañ a ouenn gant ar parezed a zozv pep a 3 pe 4 vi en un neizh savet en un toull, alies e-harz ur wezenn.
  
  Goret e vez ar vioù gant ar par e-pad 20 devezh ha maget ar ploged gantañ ur miz pe zaou.
  
  Annez 
  Lod eus an tinamoued a vev er c'hoadegoù stank pa vez re all o vevañ e stepennoù krin.
  
  Genadoù ha spesadoù 
  Tinamidae eo ar c'herentiad nemetañ en urzhiad Tinamiformes.
  
  Nav genad a zo ennañ :
   genad Tinamus
   an tinamou jave gwenn (Tinamus guttatus),
   an tinamou bras (Tinamus major),
   an tinamou du (Tinamus osgoodi),
   an tinamou digenvez (Tinamus solitarius),
   an tinamou gris (Tinamus tao).
  
   genad Nothocercus
   an Tinamou Bonaparte (Nothocercus bonapartei),
   Nothocercus julius,
   Nothocercus nigrocapillus.
  
   genad Crypturellus
   Crypturellus atrocapillus,
   Crypturellus bartletti,
  an tinamou Berlepsch (Crypturellus berlepschi),
   Crypturellus boucardi,
   Crypturellus brevirostris,
   Crypturellus casiquiare,
   an tinamou louet (Crypturellus cinereus),
   Crypturellus cinnamomeus,
   Crypturellus duidae,
   Crypturellus erythropus,
   Crypturellus kerriae,
   Crypturellus noctivagus,
   an tinamou gell (Crypturellus obsoletus),
  Crypturellus parvirostris,
   Crypturellus ptaritepui,
   an tinamou bihan (Crypturellus soui),
   Crypturellus strigulosus,
   Crypturellus tataupa,
   Crypturellus transfasciatus,
   Crypturellus undulatus,
   Crypturellus variegatus.
  
   genad Rhynchotus
   Rhynchotus rufescens,
   Rhynchotus maculicollis.
  
   genad Nothoprocta
   Nothoprocta cinerascens,
   Nothoprocta curvirostris,
   Nothoprocta ornata,
   Tinamou an Andoù (Nothoprocta pentlandii),
   Nothoprocta perdicaria,
   Nothoprocta taczanowskii.
  
   genad Nothura
   Nothura boraquira,
   Nothura chacoensis,
   Nothura darwinii,
   an tinamou brizh (Nothura maculosa),
   Nothura minor.
  
   genad Taoniscus
   Taoniscus nanus.
  
   genad Eudromia
   Eudromia elegans,
   Eudromia formosa.
  
   genad Tinamotis
   Tinamotis ingoufi,
   Tinamotis pentlandii.
  
  Liammoù diavaez
  
  Familhoù evned
  Tinamidae